Document ID: 31993R3401

ΚΑΝΟΝΙΣΜΟΣ (ΕΚ) αριθ. 3401/93 ΤΟΥ ΣΥΜΒΟΥΛΙΟΥ της 7ης Δεκεμβρίου 1993 για την τροποποίηση όσον αφορά τη σαρδελόρεγγα και το γάδο, του κανονισμού (ΕΟΚ) αριθ. 3919/92 για τον καθορισμό, για ορισμένα αποθέματα ιχθύων ή ομάδες αποθεμάτων ιχθύων, του συνόλου επιτρεπομένων αλιευμάτων για το 1993 και ορισμένων όρων υπό τους οποίους μπορούν να αλιευθούν
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3760/92 του Συμβουλίου της 20ής Δεκεμβρίου 1992 για τη θέσπιση κοινοτικού συστήματος αλιείας και υδατοκαλλιέργειας (1), και ιδίως το άρθρο 8,
την πρόταση της Επιτροπής,
Εκτιμώντας:
ότι, σύμφωνα με το άρθρο 8 παράγραφος 4 του κανονισμού (ΕΟΚ) αριθ. 3760/92, το Συμβούλιο είναι αρμόδιο να καθορίσει το σύνολο των επιτρεπομένων αλιευμάτων (Tac) ανά τύπο αλιείας ή ομάδα τύπων αλιείας- ότι οι δυνατότητες αλιείας πρέπει να κατανεμηθούν μεταξύ των κρατών μελών σύμφωνα με την παράγραφο 4 σημείο ii) του εν λόγω άρθρου 8-
ότι ο κανονισμός (ΕΟΚ) αριθ. 3919/92 (2) καθορίζει, για ορισμένα αποθέματα ιχθύων ή ομάδες αποθεμάτων ιχθύων, τα Tac για το 1993 και ορισμένους όρους υπό τους οποίους μπορούν να αλιευθούν-
ότι η διεθνής επιτροπή αλιείας για τη Βαλτική υπέδειξε την αύξηση του μέρους του Tac σαρδελόρεγγας που διατίθεται για την Κοινότητα το 1993-
ότι, δυνάμει της εφαρμογής των διατάξεων που θεσπίστηκαν κατά την 18η σύνοδο της διεθνούς επιτροπής αλιείας για τη Βαλτική, η Κοινότητα πήρε μια επιπλέον ποσόστωση γάδου στη Βαλτική για το 1993-
ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 3919/92,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του παρόντος κανονισμού αντικαθιστά τα αντίστοιχα στοιχεία του παραρτήματος του κανονισμού (ΕΟΚ) αριθ. 3919/92.
Άρθρο 2
Ο παρών κανονισμός αρχίζει να ισχύει την επόμενη της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Δεκεμβρίου 1993.

Labels: 18
6